**Ministru kabineta noteikumu projekta "Latvijas Tūrisma konsultatīvās padomes nolikums" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ekonomikas ministrijas iniciatīva, Tūrisma likuma 9. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Spēkā esošā kārtība atbilstoši Ministru kabineta 2003.gada 23.novembra noteikumiem Nr. 666 “Latvijas Tūrisma konsultatīvās padomes nolikums” nenodrošina efektīvu Tūrisma konsultatīvās padomes darbu tās skaitliski plašā sastāva un vēsturiski izstrādāto uzdevumu dēļ.  2020.gada 19.oktobrī tika pieņemti grozījumi “Tūrisma likumā”, no kuriem izriet, ka nepieciešams sagatavot jaunu tūrisma konsultatīvās padomes nolikumu.  [2] Norādām, ka esošajā padomes sastāvā ir iekļauti pārstāvji no 36 institūcijām un organizācijām, un lielā pārstāvju skaita dēļ padomes darbība ir neefektīva. Plānots to samazināt līdz 25 deleģētiem pārstāvjiem, iesaistot tūrisma starpsektorālo jautājumu risināšanā komptentās institūcijas. Šobrīd ar COVID-19 saistītie aktuālie epidemioloģisko apstākļi un ar tiem saistītie atbalsta instrumenti būtiski ietekmē tūrisma nozari, tādēļ padomes sastāvā nepieciešams pieaicināt arī Veselības ministrijas pārstāvi.  [3] Atbilstoši “Tūrisma likuma” 9. pantam par Latvijas Investīciju un attīstības aģentūras kompetenci, padomes sastāvā pieaicināms arī Latvijas Investīciju un attīstības aģentūras pārstāvis.  [4] Savukārt, atsevišķas tūrisma nozares profesionālās asociācijas (biedrības un nodibinājumus), kuru darbība ir nozīmīga, bet pēc būtības skar vienu un to pašu sektoru vai pārstāv reģionālās intereses varēs deleģēt vienu pārstāvi. Tādējādi tiek samazināts padomē pārstāvju skaits.  [5] Tāpat tiek ievērots līdzsvara princips, lai padomes sastāvā nodrošinātu gan valsts, gan nozares intereses līdzsvarotu pārstāvību.  [6] Turpmāk vienojoties ar Padomes locekļiem, var izveidot apakšgrupas konkrētu jautājumu izskatīšanai atbilstoši Padomes izstrādātajam darba uzdevumam un aktualitātei. Minētās apakšgrupas izformē, tiklīdz to uzdevumi ir izpildīti.  [7]Ar Noteikumu projektā nodefinēto mērķi tiek izprastas vairākas līdz šim tūrisma politikas veidošanā faktiski veiktās darbības:   * Tūrisma politikas izstrāde – piemēram, darbs pie jaunās politikas 2021. - 2027. gadam izstrādes jau ir uzsākts. 2021. gadā tiks intensīvi turpināta plānošanas dokumentu saskaņošana ar nozari un sabiedrību kopumā. Informējam, ka jau šobrīd sabiedrības līdzdalības process tiek nodrošināts, īstenojot politikas dokumentu sagatavošanu, tas ir,  veicot diskusijas tūrisma nozares fokusa grupās. * Tūrisma politikas īstenošana mārketinga un eksporta veicināšanas pasākumu īstenošana (Ekonomikas ministrijas padotības iestādes Latvijas Investīciju un attīstības aģentūras Tūrisma departamenta kompetence) saistošie jautājumi, tai skaitā Eiropas Savienības struktūrfondu atbalsta programmas jautājumi, bet ir arī ar nozares tiesiskā regulējuma piemērošanas problēmu saistīti jautājumi. Saistībā ar tūrisma mārketinga jautājumiem, kas tiek nodoti iepriekš minētajai padotības institūcijai, skaidrojam, ka pamatā  tie tiek skatīti Latvijas Investīciju un attīstības aģentūras tūrisma konsultatīvajā padomē, kas ir izveidota saskaņā ar Ministru kabineta 2012. gada 11. decembra noteikumu Nr. 857 "Latvijas Investīciju un attīstības aģentūras nolikums".  Šī padome turpinās pastāvēt un tajā tiks skatīti operatīvie jautājumi, piemēram, ikgadējā darba plāna izstrāde un īstenošana. Taču stratēģisku lēmumi tiks skatīti Latvijas Tūrisma konsultatīvajā padomē.     [8] Padomes jautājuma aktualizēšana šobrīd ir būtiska Covid radīto īstermiņa, bet kas vēl svarīgāk ilgtermiņa - jaunas tūrisma politikas pārskatīšanai vīrusa radīto ekonomisko seku mazināšanai.  Pašreiz sabiedrības līdzdalība tiek nodrošināta gan darba grupu sanāksmēs nozares aktuālo jautājumu izskatīšanā, gan Ekonomikas ministrijas, gan Latvijas Darba Devēju Konfederācijas Krīzes vadības komitejas, gan Latvijas Investīciju un attīstības aģentūras Tūrisma konsultatīvā padome, kuras sanāk regulāri un apspriež ar tūrisma politiku saistītus jautājumus, gan citu operatīvo grupu darbību, taču iztrūkst vienojoša institūcija vienprātīgu lēmumu pieņemšanai.  [9] Iepriekš padomes sastāvā bija arī Iekšlietu ministrija, taču izvērtējot jautājumu aktualitāti un risināmos jautājumus, šobrīd padomes darbā saskaņojot ar institūciju, vairs nav iekļauta. Savukārt, izvērtējot esošo situāciju un Covid-19 rosinātās krīzes ietekmi uz tūrisma nozari, sastāvā iekļauta Veselības ministrija - sadarbība aktuāla ne tikai epidemioloģisko jautājumu risināšanā, bet arī tādā būtiskā eksporta veicināšanā kā medicīnas tūrisms, kas vērtējams kā tūrisma produkts ar augstu pievienoto vērtību.  [10] Ņemot vērā, ka jaunā Latvijas Tūrisma konsultatīvās padomes nolikuma redakcija salīdzinājumā ar Ministru kabineta 2003.gada 23.novembra noteikumiem Nr. 666 “Latvijas Tūrisma konsultatīvās padomes nolikums” neparedz tiesības pieprasīt un saņemt no privātpersonām tās darbībai nepieciešamo informāciju, tad no jaunās redakcijas ir izņemts ārā aspekts, ka, ja šī informācija satur komercnoslēpumu, padome to nedrīkst izpaust.  [11] Jaunā Latvijas Tūrisma konsultatīvās padomes nolikuma redakcija paredz, ka 6.punktā minētās institūcijas darbam padomē deleģē pamata pārstāvi un viņa prombūtnes laikā – tā aizvietotāju. Gan institūcijas deleģētajam pamata pārstāvim, gan viņa prombūtnes laikā aizvietotājam ir viena balss lēmumu pieņemšanas procesa ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz padomes darbā iesaistītajām institūcijām – Ārlietu ministriju, Izglītības un zinātnes ministriju, Kultūras ministriju, Satiksmes ministriju, Vides aizsardzības un reģionālās attīstības ministriju, Zemkopības ministriju, Veselības ministriju, Latvijas Investīciju un attīstības aģentūru, Latvijas Pašvaldību savienību, kā arī organizācijām, kuru darbība attiecināma uz pašvaldību un reģionu attīstības plānošanu, kā arī atsevišķām nevalstiskajām - profesionālajām tūrisma organizācijām - asociācijām, nodibinājumiem, biedrībām. |
| 2. | Tiesiskā regulējuma ietekme uz tautsaimniecību un administratīvo slogu | Tieša ietekme uz tautsaimniecību nav paredzama.  Grozījumi nerada papildu administratīvo slogu.  Latvijas Tūrisma konsultatīvās padomes locekļi strādās savu amatu ietvaros un atalgojumu par to nesaņems. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekts šo jomu neskar. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Līdz ar Projekta stāšanās spēkā datumu, spēku zaudē Ministru kabineta 2003. gada 25. novembra noteikumi Nr. 666 "Latvijas Tūrisma konsultatīvās padomes nolikums" (Latvijas Vēstnesis, 1999, 255.nr.; 2001, 27.nr.; 2002, 94.nr.; 2003, 63.nr.). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektu plānots izskatīt esošo sabiedrības līdzdalības - Tautsaimniecības padomes Tūrisma komitejas locekļiem, kā arī Latvijas Tūrisma konsultatīvās padomes locekļiem. |
| 2. | Sabiedrības līdzdalība projekta izstrādē | 2020.gada 30.aprīlī projekts izsūtīts izskatīšanai Tautsaimniecības padomes Tūrisma komitejas locekļiem, saņemtie iebildumi un priekšlikumi daļēji ņemti vērā.  Ņemot vērā, ka 2020.gada pavasarī vīrusa Covid-19 izraisīto apstākļu dēļ Ekonomikas ministrija ierobežoto resursu ietvaros pievērsās akūtai nepieciešamībai izstrādāt un īstenot atbalsta pasākumu ieviešanu, attiecīgi darbs pie padomes nolikuma (jaunu Ministru kabineta noteikumu izstrāde) tika apturēts.  2021.gada 5.janvārī projekta precizētā redakcija nosūtīta Latvijas Tūrisma konsultatīvai padomei (turpmāk – LTKP) (atjaunotajam padomes sastāvam saskaņā ar spēkā esošo Ministru kabineta noteikumiem Nr.666) izskatīšanai 8.janvāra padomes sēdē, kur ar balsojuma procedūru pieņemts lēmums par sastāva sašaurinājumu un konkrētu padomes locekļu pārstāvību no institūciju un nevalstisko organizāciju (tūrisma profesionālo asociāciju) puses. 2021.gada 20.janvārī projekta precizētā redakcija nosūtīta padomes darbā iesaistīto institūciju (Ārlietu ministrija, Izglītības un zinātnes ministrija, Kultūras ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija) atzinumu sniegšanai, iebildumi netika saņemti, attiecīgi projekts ir saskaņots. |
| 3. | Sabiedrības līdzdalības rezultāti | Sabiedrības pārstāvju viedokļi organizētās sabiedrības līdzdalības ietvaros par Projektu ir saņemti, iekļauti esošajā Noteikumu projektā. |
| 4. | Cita informācija | Nav attiecināms |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Satiksmes ministrija, Izglītības un zinātnes ministrija, Kultūras ministrija, Veselības ministrija (*jauns padomes loceklis*), Vides aizsardzības un reģionālās attīstības ministrija, Zemkopības ministrija, Latvijas Investīciju un attīstības aģentūra (*jauns padomes loceklis*), Rīgas dome, Latvijas Lielo pilsētu asociācija, Latvijas Pašvaldību savienība, Kurzemes tūrisma asociācija, Latgales reģiona tūrisma asociācija „Ezerzeme”, Vidzemes Tūrisma asociācija, Zemgales Tūrisma asociācija, Latvijas Viesnīcu un restorānu asociācija, Latvijas Restorānu biedrība, Latvijas Bāru asociācijas (*jauns padomes loceklis*), Latvijas Ēdinātāju apvienības pārstāvis (*jauns padomes loceklis*), Latvijas Jaunatnes tūrisma mītņu asociācija "Apceļo Latviju", Latvijas lauku tūrisma asociācija „Lauku ceļotājs”, Latvijas Kūrortpilsētu asociācija, Latvijas Piļu un muižu asociācija, Latvijas Profesionālo gidu asociācija, Latvijas Tūrisma gidu asociācija, Latvijas Tūrisma aģentu un operatoru asociācija, Latvijas Kongresu Birojs, L, Latvijas Kempingu asociācija, Latvijas Ekotūrisma asociācija (*jauns padomes loceklis*), Rīgas plānošanas reģions; Zemgales plānošanas reģions; Kurzemes plānošanas reģions; Latgales plānošanas reģions, Vidzemes plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju. |
| 3. | Cita informācija | Nav. |

Iesniedzējs:

Ekonomikas ministrs J.Vitenbergs